লালঠোঁট নীলতাউরা নীল রঙের বড় সুদর্শন পাখি। এর দৈর্ঘ্য কমবেশি ৭০ সেন্টিমিটার, ডানা ২০ সেন্টিমিটার, ঠোঁট ৪ সেন্টিমিটার ও পা ৪.৫ সেন্টিমিটার। ওজন ২২০ গ্রাম। প্রাপ্তবয়স্ক পাখির মাথা কালচে। ঘাড়ের পেছনের চাঁদি ও ঘাড়ের পেছনের সাদা পট্টি ছাড়া পিছ বেগুনি-নীল। কোমরে লাল ও সাদা ডোরা থাকে। ডানার গোড়ার পালক ও প্রান্ত-পালকের আগা সাদা। কালচে গলা ও বুক ছাড়া দেহতল সম্পূর্ণ সাদা। লম্বা লেজের পালক নীল, লেজের আগা সাদা-কালো। চোখ বাদামি থেকে লালচে-বাদামি। ঠোঁট সোজা ও কমলা হলুদ। পা ও পায়ের পাতা প্রবাল লাল। নখর হলদে। স্ত্রী ও পুরুষ পাখি দেখতে একই রকম। অপ্রাপ্তবয়স্ক পাখির ঠোঁট জলপাই-হলুদ। পিঠ অনুজ্জ্বল বাদামি আভাযুক্ত ও লেজউপরি ঢাকনির আগায় কালো রঙ থাকে না।

স্বভাব
উপপ্রজাতি
প্রজনন
বিবরণ